**Hai să fim români**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să dai mâna iar române

e un fel de bună ziua

ape trec piatra rămâne

nu bate munții cu piua

E un fel de bună ziua

pui cuvinte și cresc nori

omul ăsta-i dus cu piua

dacă vrei poți și să zbori

Pui cuvinte și cresc nori

ape trec piatra rămâne

hora noastră-n trei culori

să dăm mâna iar române

E un fel de-a spune hai

dincolo de iad și rai

Costel Zăgan, CEZEISME II